Document ID: /roh_data/filtered/fineweb-2-filterrobots_roh.jsonl.gz/21125

Xavi daventa nov trenader dal club da ballape da Barcelona e successur da Ronald Koeman ch'è vegnì relaschà. Per Xavi èsi in turnar a chasa. Sco giugader è el stà fidaivel 17 onns a Barça. El ha gudagnà 8 titels da campiun naziunal e realisà 4 triumfs en la Championsleague.
Cumprà liber
Atgnamain avess Xavi anc gì fin il 2023 in contract tar in club en il Catar Al-Sadd. A Barcelona èsi dentant reussì da cumprar liber Xavi. Tenor medias spagnolas duai Barcelona avair pajà ina summa da transfer da tschintg milliuns Euro. Actualmain è Barça mo sin plazza 9 da la tabella da la primera division.